*Csak a tömeg követi, de ők átok alatt vannak, mert nem ismerik a Törvényt!”* (Jn 7,49)

A mondat komoly vádat fogalmaz meg, de visszaható formában. Ha a tömeg valóban nem ismeri a törvényt az a farizeusok, írástudók és papok felelősségét veti fel, hisz az ő feladatuk volt a törvény megtanítása az emberekkel. A templom körüli szolgálattal pedig ezt be is kellet (volna) mutatni. Egy zsidó férfinak évente többször meg kellett jelenni a Templomban, áldozatot hozni és tanulni a Törvényt.

Nagyon valószínű, hogy a fenti kemény kijelentés is csak a „bizonyítási eljárás” része volt. Jézus jelenléte pont az átok megtörését eredményezte a Golgotán. A kereszten Jézus elbánt a bűn mellett az átokkal is. A kereszt áldozata ma is érvényes. A Te életedben is! *Vadon Gyula*